

**FutureBuilt kriterier for bymiljø og arkitektur**

*Versjon 2.0 15.04.21*

I**ntroduksjon**

FutureBuilt kvalitetskriterier omfatter en serie temaer som er sentrale for utvikling av den bærekraftige byen. Kriteriene er sammenstilt i det overordnede dokumentet «FutureBuilt kvalitetskriterier» og utdypet i egne tematiske kriteriedokumenter. Alle dokumenter kan lastes ned fra [www.futurebuilt.no](http://www.futurebuilt.no)

Noen av de tematiske kriteriene er obligatoriske for alle FutureBuilt prosjekter og noen er tilvalg. Kriterier for bymiljø og arkitektur inngår blant de obligatoriske.

**Kriterier**

***Forbildeprosjektene skal ha høy arkitektonisk kvalitet, bidra til et godt bymiljø og «gi noe ekstra tilbake til byen» ved kvaliteter og opplevelsesverdier utover «vanlig praksis».***

Det skal identifiseres minst tre konkrete tiltak i prosjektet hvor gjeldende planer og lovpålagte ytelser overoppfylles med hensyn til kvalitet i bymiljø og arkitektur.

De tre tiltakene skal konkretiseres i samråd med FutureBuilt og beskrives i FutureBuilt kvalitetsprogrammet for prosjektet.

**Dokumentasjonskrav**

Relevante tegninger, illustrasjoner, fotografier og beskrivelser

**Inspirasjon**

Tiltak for høy kvalitet i bymiljø og arkitektur kan omfatte en rekke temaer. Som inspirasjon og «smørbrødliste» henvises til følgende dokumenter som både inneholder overordnede strategier og en rekke konkrete eksempler:

An Architecture Guide to the UN 17 Sustainable Development Goals

There is an abundance of already existing architectural solutions that work to further the realisation of the Sustainable Development Goals. In order to highlight these deserving projects, we have published two guidebooks titled An Architecture Guide to the UN 17 Sustainable Development Goals Volume 1 and 2 - both available for download below.

[Last ned](https://uia2023cph.org/the-guides) An Architecture Guide to the UN 17 Sustainable Development Goals

Arkitektur+

Arkitektur- og byformingsstrategi for Bergen kommune med følgende hovedtemaer:

* Vakker - gjennom helhetlig utforming og estetisk opplevelse
* Særpreget - gjennom samspillet mellom by og natur og utforme bymiljøer med egenart
* Inkluderende - ved å utforme bebyggelsen slik at den stimulerer til vitalt liv på bakkeplan og ved å skape bygg og byrom som gir alle mulighet til å delta aktivt i fellesskapet og som stimulerer til sambruk
* Grønn - gjennom lav energi og ressursbruk og ved å planlegge for et klima og samfunn i endring ved å prioritere fleksible løsninger og optimalisere arealbruken.

[Last ned](https://www.bergen.kommune.no/hvaskjer/tema/arkitektur-i-bergen/arkitekturog-byformingsstrategien) *Arkitektur+* med gode eksempler

Arkitekturpolitikk for Oslo

Arkitekturpolitikk for Oslo kommune som adresserer følgende temaer:

* Klimasmart hovedstad med arkitektonisk egenart
* En by med gode møteplasser, fellesrom og forbindelser
* En by med arkitektur for mangfoldige og skapende bo- og næringstilbud
* En by som mobiliserer til samskapning

Arkitekturpolitikken følges av en eksempelsamling.

[Last ned](https://www.oslo.kommune.no/byutvikling/arkitekturpolitikk-for-oslo/#gref) *Arkitekturpolitikk for Oslo* og *Kvalitetsprogram med eksempelsamling for godt bomiljø*.